Rikunarita-ORG/Wikinium huggingface dataset:
# Παρί ΦΚ

Παρί ΦΚ|  |
| Επίσημη επωνυμία | Paris Football Club, Racing Paris 1, Paris Football Club 83, Paris Football Club 98 και Paris Football Club 2000 |
| Προσωνύμιο | *Le PFC* |
| Ίδρυση | 1969 |
| Έδρα | Παρίσι και Ορλί, Γαλλία |
| Στάδιο | Σταντ Σαρλετί, 13ο δημοτικό διαμέρισμα του Παρισιού |
| Προπονητής | Αντουάν Κομπουαρέ |
| Πρωτάθλημα | Λιγκ 1 |
| Ιστότοπος | Επίσημος ιστότοπος |
|  |
|

|  |  |  |
| --- | --- | --- |
|

**Πρώτη εμφάνιση** |

**Δεύτ. εμφάνιση** |

**Τρίτη εμφάνιση** |

 |
|  |
| Μέσα κοινωνικής δικτύωσης |
|      |
|  Πολυμέσα σχετικά με την ομάδα |
| wikidata () |

Η **Παρί Φουτμπόλ Κλεμπ** (γαλλικά: *Paris Football Club* ή **PFC**) είναι γαλλική ποδοσφαιρική ομάδα με έδρα το Παρίσι. Η ομάδα ιδρύθηκε το 1969 και για τη σεζόν 2025–26 αγωνίζεται στη ανώτατη κατηγορία του γαλλικού ποδοσφαίρου, τη Λιγκ 1. Η Παρί παίζει τα εντός έδρας παιχνίδια της στο Σταντ Σεμπαστιάν Σαρλετύ που βρίσκεται στο 13ο δημοτικό διαμέρισμα του Παρισιού. Προπονητής της ομάδας είναι ο Αλέν Μ'Μπομά και αρχηγός της ο μέσος Ιμπαχίμα Φαγιέ.

Η Παρί ιδρύθηκε το 1969 και αργότερα συγχωνεύτηκε με τη Σταντ Σεν-Ζερμέν για τη δημιουργία της Παρί Σεν Ζερμέν. Η τωρινή Παρί ΦΚ υπάρχει ως αποτέλεσμα της απόσχισης της ομάδας από την Παρί Σεν Ζερμέν. Ανεξάρτητα από την ομοιότητά της, η οποία έθεσε γερές βάσεις στην ομάδα, η Παρί ΦΚ είχε μια σκοτεινή ιστορία έχοντας περάσει το μεγαλύτερο μέρος της ύπαρξής της αγωνιζόμενη στις ερασιτεχνικές κατηγορίες. Η μεγαλύτερη, μέχρι σήμερα, διάκριση της ομάδας ήταν η πρώτη θέση στο γκρουπ της στο Ερασιτεχνικό Πρωτάθλημα Ποδοσφαίρου Γαλλίας το 2006. Η Παρί ΦΚ αγωνίστηκε τελευταία φορά στη Λιγκ 1 τη σεζόν 1978–79.

Αν και η Παρί ΦΚ δεν έχει κάποια ιδιαίτερη διάκριση, αποτέλεσε πηγή για αρκετά νεαρά ταλέντα τα οποία αργότερα έφυγαν για να έχουν μια επιτυχημένη καριέρα. Στους σημαντικούς παίκτες που ξεκίνησαν την καριέρα τους στη PFC συμπεριλαμβάνονται οι Ζαν-Κριστόφ Τουβενέλ, Μαμαντού Σακό, Τιτζανί Μπελαϊντ, Αϊμέν Μπελαϊντ, και ο Γκαμπριέλ Ομπερτάν. Ο Σακό και τα αδέρφια Μπελαϊντ έγιναν από τότε διεθνείς με τις ανδρικές εθνικές τους ομάδες, ενώ ο Τουβενέλ κατάφερε να κερδίσει το χρυσό μετάλλιο στους Ολυμπιακούς Αγώνες του 1984 στο ποδόσφαιρο. Ο προπονητής Ροζέρ Λεμέρ ξεκίνησε την προπονητική του καριέρα στην ομάδα πριν οδηγήσει τη Γαλλία στους τίτλους του Ευρωπαϊκού Πρωταθλήματος του 2000 και του Κυπέλλου Συνομοσπονδιών της FIFA το 2001.

## Παραπομπές

## Εξωτερικοί σύνδεσμοι

* (Γαλλικά) Επίσημος ιστότοπος
# Boeing X-37

| Boeing X-37 |
| --- |
|  |
| Τύπος | Διαστημόπλοιο |
| Κατασκευαστής | Boeing |
| Χώρα προέλευσης | ΗΠΑ |
| Παρθενική πτήση | 7 Απριλίου 2006 (πρώτη δοκιμή)
Απρίλης 22 - Δεκέμβριος 3, 2010 (πρώτη διαστημική πτήση) |
| Κύριος χειριστής | X-37A: NASA/DARPA
X-37B: Διαστημικό Σώμα ΗΠΑ/​DAF RCO |
| Μονάδες που παρήχθησαν | 2 |
| Αναπτύχθηκε από | Boeing X-40 |

Το **Boeing X-37**, επίσης γνωστό ως *X-37 Orbital Test Vehicle (OTV)*, είναι ένα Αμερικανικό επαναχρησιμοποιήσιμο μη επανδρωμένo διαστημόπλοιο. Εκτοξέυεται στο διάστημα με πύραυλο και στη συνέχεια εκ νέου εισέρχεται στην ατμόσφαιρα και προσγειώνεται στην Γη ως διαστημικό λεωφορείο. Το X-37 χρισημοποιείται από το Γραφείο Ταχέων Δυνατοτήτων του Υπουργείου Πολεμικής Αεροπορίας των ΗΠΑ (DAF RCO), σε συνεργασία με το Διαστημικό Σώμα ΗΠΑ, για αποστολές τροχιακών διαστημικών πτήσεων που προορίζονται για την αποδείξη των επαναχρησιμοποιήσιμων διαστημικών τεχνολογιών. Πρόκειται για ένα παράγωγο κλίμακας 120% του προηγούμενου Boeing X-40. Από το 2013 κατέχει το παγκόσμιο ρεκόρ ως το μικρότερο ρομποτικό μη επανδρωμένο διαστημόπλοιο.

## Ιστορικό

Το X-37 ξεκίνησε ως ερευνητικό πρόγραμμα της NASA το 1999 και μεταφέρθηκε στο Υπουργείο Άμυνας των ΗΠΑ το 2004. Μέχρι και το 2019, το πρόγραμμα βρισκόταν υπό τη διαχείριση της Αεροπορικής Διοίκησης Διαστήματος της Πολεμικής Αεροπορίας των ΗΠΑ.

### Πτήσεις

Η πρώτη δοκιμή πτώσης του διαστημοπλοίου έγινε το 2006, με την πρώτη τροχιακή αποστολή τον Απρίλιο του 2010 με πύραυλο Atlas V. Το X-37 επέστρεψε στη Γη τον Δεκέμβριο του ίδιου χρόνου. Επακόλουθες πτήσεις αύξησαν σταδιακά την διάρκεια τους, φθάνωντας τις 780 ημέρες σε τροχιά γύρω από τη Γη κατά την πέμπτη αποστολή (από την 7 Σεπτέμβρη 2017, 14:00 έως την 27 Οκτώβρη 2019 στις 07:51), η οποία ήταν η πρώτη που εκτοξεύθηκε με πύραυλο Falcon 9. Η έκτη αποστολή εκτοξεύθηκε με πύραυλο Atlas V στις 17 Μαΐου 2020 και ολοκληρώθηκε στις 12 Νοεμβρίου 2022, φθάνωντας τις 908 ημέρες σε τροχιά γύρω από τη Γη. Η έβδομη αποστολή που εκτοξεύθηκε στις 28 Δεκεμβρίου 2023 με πύραυλο Falcon Heavy, εισήλθε σε εξαιρετικά ελλιπτική, υψηλή τροχιά γύρω από τη Γη.

## Προδιαγραφές

* Πλήρωμα: 0
* Μήκος: 8,9 m
* Εκπέτασμα πτερύγων: 4,5 m
* Ύψος: 2,9 m
* Μεικτό βάρος: 4.990 kg
* Κινητήρες: 1 × Aerojet AR2-3
	+ Ώση: 6.600 lbf (29,3 kN)
* Χώρος ωφέλιμων φορτίων: 2,1 m Χ 1,2 m

### Επιδόσεις

* Μέγιστη ταχύτητα: 28.044 χλμ/ώρα
* Τροχιά: Χαμηλή γήινη τροχιά

## Δείτε επίσης

* Διαστημική πτήση

## Παραπομπές
# 898

| Το 898 σε άλλα ημερολόγια |
| --- |
| Γρηγοριανό ημερολόγιο | 898 *DCCCXCVIII* |
| Ελληνικό αλφάβητο | ΩϞΗ´ |
| Ab urbe condita | 1651 |
| Αρμενικό ημερολόγιο | 347 *ԹՎ ՅԽԷ* |
| Κινεζικό ημερολόγιο | 3594 – 3595 *丁巳 – 戊午* |
| Αιθιοπικό ημερολόγιο | 890 – 891 |
| Εβραϊκό ημερολόγιο | 4658 – 4659 |
| Περσικό ημερολόγιο | 276 – 277 |
| Ισλαμικό ημερολόγιο | 285 – 286 |
| Ινδουιστικά ημερολόγια |
| *Βικράμ Σαμβάτ* | 953 – 954 |
| *Σάκα Σαμβάτ* | 820 – 821 |
| *Κάλι Γιούγκα* | 3999 – 4000 |

*Η τρέχουσα σελίδα αφορά το έτος 898 κατά το Γρηγοριανό ημερολόγιο*

## Γεγονότα

## Γεννήσεις

* Ούγος ο Μέγας, δούκας των Φράγκων

## Θάνατοι

* 3 Ιανουαρίου - Εύδης Α΄, βασιλιάς της Δυτικής Φραγκίας
* Γκέρολφ, κόμης της Ολλανδίας
# 257

| Το 257 σε άλλα ημερολόγια |
| --- |
| Γρηγοριανό ημερολόγιο | 257 *CCLVII* |
| Ελληνικό αλφάβητο | ΣΝΖ´ |
| Ab urbe condita | 1010 |
| Αρμενικό ημερολόγιο | *n/a* |
| Κινεζικό ημερολόγιο | 2953 – 2954 *丙子 – 丁丑* |
| Αιθιοπικό ημερολόγιο | 249 – 250 |
| Εβραϊκό ημερολόγιο | 4017 – 4018 |
| Περσικό ημερολόγιο | 365 ΠΕ – 364 ΠΕ |
| Ισλαμικό ημερολόγιο | 376 ΠΕ – 375 ΠΕ |
| Ινδουιστικά ημερολόγια |
| *Βικράμ Σαμβάτ* | 312 – 313 |
| *Σάκα Σαμβάτ* | 179 – 180 |
| *Κάλι Γιούγκα* | 3358 – 3359 |

*Η τρέχουσα σελίδα αφορά το έτος 257 κατά το Γρηγοριανό ημερολόγιο*

Το έτος 257 (CCLVII ) ήταν ένα κοινό έτος, το οποίο ξεκινούσε την Πέμπτη. Εκείνη την εποχή ήταν γνωστό ως το έτος των Υπάτων Βαλεριανού και Γαλλιηνού (ή, λιγότερο γνωστό, το έτος 1010 από Κτήσεως Κόσμου). Η ονομασία 257 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.

## Γεγονότα

### Ανά μέρος

#### Ρωμαϊκή Αυτοκρατορία

* Ο Γαλλιηνός λαμβάνει μία κοινή θέση προξένου με τον πατέρα του, τον Βαλεριανό τον Α' έχοντας μεταφέρει μερική εξουσία στην περιοχή του Ίστρου (Δούναβη) ποταμού.
* Ο μελλοντικός αυτοκράτορας Αυρηλιανός νικά τους Γότθους και φέρνει μερικούς καταδίκους πίσω στη Ρώμη.
* Στη Βαυαρία, τα ''Γερμανικά Σύνορα'' κατά μήκος του ποταμού Ίλλερ κατοικούνται από τους Ρωμαίους.
* Ο Βαλεριανός, υπό την κηδεμονία του Ινγενόου, εγκαθίσταται στο Σίρμιο στην Παννονία για να εκπροσωπήσει τη ρωμαϊκή κυβέρνηση στις ταραγμένες ιλλυρικές επαρχίες.
* Ο αυτοκράτορας Βαλεριανός ανακτά την Αντιόχεια στη Συρία από τον Πέρση βασιλιά Σαπώρη τον Α'.
* Οι Γότθοι σχηματίζουν στόλο στη Μαύρη Θάλασσα.
* Οι Γότθοι διαχωρίζονται στους Οστρογότθους και τους Βησιγότθους.

### Ανά θέμα

#### Θρησκεία

* 30 Αυγούστου - Ο Πάπας Σίξτος ο Α' διαδέχεται τον Πάπα Στέφανο τον Α' ως ο 24ος Πάπας.
* Η δίωξη των χριστιανών από τον Βαλεριανό ξεκινά: το διάταγμά του ορίζει από τους επισκόπους και τους ιερείς να θυσιάζουν σύμφωνα με τις ειδωλολατρικές πρακτικές και απαγορεύει στους χριστιανούς, υπό τη θανατική ποινή, να επισκεφθούν τους τάφους των νεκρών.

## Γεννήσεις

* Καρίνος, Ρωμαίος αυτοκράτορας
* Γρηγόριος ο Α' ο Φωτιστής, ιδρυτής και προστάτης άγιος της Αρμενικής Αποστολικής Εκκλησίας
* Τζιά Νενσένγκ, Κινέζα αυτοκράτειρα της Δυναστείας των Τζιν (πεθαίνει το 300)

## Θάνατοι

* 2 Αυγούστου - Πάπας Στέφανος ο Α'
* 26 Σεπτεμβρίου - Σου Γι, Κινέζος στρατηγός του Ανατολικού Γου
* Γουεν Τσιν, Κινέζος στρατηγός του Σάο Ουέι
# Ζάμοστς

| UNESCO |
| --- |
| **Παλαιά Πόλη του Ζάμοστς (Zamość)** |
|  |
| Τοποθεσία |  Πολωνία |
| Τύπος | Πολιτισμικό |
| Κριτήρια | iv |
| Κωδικός UNESCO | 564 |
| Εγγραφή | 1992 (16η Σύνοδος) |
| Μνημείο Παγκόσμιας Κληρονομιάς |
|

Το **Ζάμοστς** ή **Ζάμος** (πολων. *Zamość*) είναι πόλη στην νοτιοανατολική Πολωνία, στην επαρχία Λούμπλιν. Από το 1992 η πόλη έχει ανακηρυχθεί Μνημείο Παγκόσμιας Κληρονομιάς από την UNESCO, καθώς αποτελεί χαρακτηριστικό παράδειγμα αναγεννησιακής αρχιτεκτονικής των τελών του 16ου αιώνα, χτισμένη από τον Μπερνάρντο Μοράντο από την Πάδοβα.

Ο πληθυσμός της ανέρχεται περίπου στους 66.613 κατοίκους (2006). Δήμαρχος της πόλης είναι ο Μάρτσιν Ζαμόισκι.

## Ιστορία

Το Ζάμοστς είναι από τις λίγες πόλεις που χτίστηκαν εκ του μηδενός σε τοποθεσία όπου δεν υπήρχαν πρωτύτερα παλαιότεροι οικισμοί.

Χτίστηκε το 16ο αιώνα από τον Πολωνό καγκελάριο και στρατηγό Γιαν Ζαμόισκι (1542-1605) στο εμπορικό πέρασμα που ένωνε τη Δυτική Ευρώπη με τη βόρεια Ευρώπη και τον Εύξεινο Πόντο. Χτισμένη από τον Μπερνάρντο Μοράντο από την Πάδοβα κατά την περίοδο Μπαρόκ, πολλά από τα κτίρια της εποχής και τα τείχη της πόλης σώζονται ως σήμερα, συνδυάζοντας ιταλικά και κεντροευρωπαϊκά χαρακτηριστικά.

Για μεγάλο χρονικό διάστημα, η Ακαδημία της πόλης την κατέστησε για τη γύρω περιοχή κέντρο πολιτισμού και επιστημών.

Το 1648, γίνεται επιδρομή των Κοζάκων στο Φρούριο Ζάμοστς.

Το 1821, η πόλη επανοχυρώθηκε και πέρασε στα χέρια της Πολωνίας, αλλά το 1866 εγκαταλείφθηκε ως σημείο άμυνας και αναπτύχθηκε και πάλι ως ελεύθερη πόλη.

### Β' Παγκόσμιος Πόλεμος

Κατά το Β' Παγκόσμιο Πόλεμο, η πόλη καταλήφθηκε από τους Γερμανούς και μετονομάστηκε σε **Χίμλερστατ** (Himmlerstadt, γερμ. *Πόλη του Χίμλερ*,) κι έπειτα **Πφλούχστατ** (Pflugstadt), με σκοπό τον εποικισμό της από Γερμανούς μέχρι το 1943. Περίπου 110.000 άνθρωποι από τα γύρω χωριά εκδιώχθηκαν και στάλθηκαν σε ναζιστικά στρατόπεδα συγκέντρωσης, ανάμεσα στους οποίους 30.000 παιδιά, εκ των οποίων όσα διέθεταν "άρια χαρακτηριστικά" θα ανατρέφονταν από γερμανικές οικογένειες του Τρίτου Ράιχ.

### Σύγχρονη ζωή

Μετά το τέλος του πολέμου, το Ζάμοστς γνώρισε περίοδο ανάπτυξης: αυξήθηκε ο πληθυσμός και η οικονομία της πόλης από την εκμετάλλευση των παλαιών εμπορικών δρόμων Γερμανίας-Ουκρανίας.

Η πόλη διαθέτει Ιστορικό Μουσείο. Επίσης, στην πόλη λαμβάνει χώρα κάθε χρόνο η Θερινή Ακαδημία Κινηματογράφου και το Φεστιβάλ Διεθνών Θρησκευτικών Ταινιών "Sacrofilm".

## Διάσημοι κάτοικοι

Το Δημαρχείο της πόλης
Στο Ζάμοστς γεννήθηκε η φιλόσοφος και επαναστάτρια Ρόζα Λούξεμπουργκ το 1870 ή 1871, στην τότε ελεγχόμενη από τους Ρώσους Πολωνία.

## Αδελφοποιημένες πόλεις

Το Ζάμοστς είναι αδελφοποιημένο με τις παρακάτω πόλεις:

* Σβέμπις Χαλ,  Γερμανία
* Ζόλκιεβ,  Ουκρανία
* Λάφμπορο,  Ηνωμένο Βασίλειο
* Μπάρντεγιοφ,  Σλοβακία
* Λουτσκ,  Ουκρανία
* Σιγκισοάρα,  Ρουμανία

## Παραπομπές

## Εξωτερικοί σύνδεσμοι

* Επίσημη ιστοσελίδα της πόλης
* Zamość @ Britannica.com
* Άρθρο για την πόλη από τον Όμιλο UNESCO Ιστορίας Τέχνης και Θεάτρου
* Φεστιβάλ Sacrofilm (Πολωνικά)
# Χανς Πέτερ Φρίντριχ

| Χανς Πέτερ Φρίντριχ |
| --- |
|  |
| Γενικές πληροφορίες |
| Όνομα στη μητρική γλώσσα | Hans-Peter Friedrich (Γερμανικά)  |
| Γέννηση | 10  Μαρτίου 1957 Naila |
| Χώρα πολιτογράφησης | Γερμανία |
| Θρησκεία | Ευαγγελική Λουθηρανική Εκκλησία |
| Εκπαίδευση και γλώσσες |
| Μητρική γλώσσα | Γερμανικά |
| Ομιλούμενες γλώσσες | Γερμανικά |
| Εκπαίδευση | διδάκτωρ νομικής |
| Σπουδές | Πανεπιστήμιο του Μονάχου Πανεπιστήμιο του Άουγκσμπουργκ Πανεπιστήμιο του Χάγκεν |
| Πληροφορίες ασχολίας |
| Ιδιότητα | νομικός πολιτικός διπλωμάτης οικονομολόγος |
| Πολιτική τοποθέτηση |
| Πολιτικό κόμμα/Κίνημα | Χριστιανοκοινωνική Ένωση Βαυαρίας |
| Αξιώματα και βραβεύσεις |
| Αξίωμα | Ομοσπονδιακός Υπουργός Εσωτερικών της Γερμανίας (2011–2013) μέλος της Γερμανικής Βουλής (1998–2002) Ομοσπονδιακός Υπουργός Τροφίμων, Γεωργίας και Προστασίας των Καταναλωτών (2013–2014) μέλος της Γερμανικής Βουλής (2009–2013) μέλος της Γερμανικής Βουλής (2005–2009) μέλος της Γερμανικής Βουλής (2002–2005) μέλος της Γερμανικής Βουλής (2017–2021, Hof) μέλος της Γερμανικής Βουλής (από 2021, Hof) μέλος της Γερμανικής Βουλής (2013–2017) πρόεδρος (2009–2011) |
| Βραβεύσεις | 'Verschlossene Auster' award (2013) Βαυαρικό Τάγμα Αξίας (2012) BigBrotherAwards (2012) Σταυρός Αξίας 1ης τάξεως του Τάγματος της Αξίας της Ομοσπονδιακής Δημοκρατίας της Γερμανίας (2016) German Fire Brigade Cross of Honor (2015) αργυρό μετάλλιο του Βαυαρικού Συντάγματος (2016) BigBrotherAwards (2015) |
| Ιστότοπος |
| www.hans-peter-friedrich.de |
| Υπογραφή |
|  |
|  Σχετικά πολυμέσα |
|

Ο **Χανς Πέτερ Φρίντριχ** (*Hans-Peter Friedrich*, 10 Μαρτίου 1957) είναι Γερμανός πολιτικός. Ήταν υπουργός Εσωτερικών της Γερμανίας (2013/2014 Υπουργείο Διατροφής και Γεωργίας) και μέλος της CSU. Από το 2005 έως το 2011 ήταν αντιπρόεδρος της CSU.

## Βιογραφία

Ο Φρίντριχ μεγάλωσε στην Άνω Φρανκονία της Βαυαρίας. Μετέπειτα σπούδασε στον πανεπιστήμιο του Άουγκσμπουργκ. Το 1988 ξεκίνησε την πολιτική του σταδιοδρομία ως υπάλληλος του υπουργείου οικονομικών. Από το 1973 ήταν μέλος της νεολαίας του κόμματός του.

Το Φεβρουάριο του 2012 δήλωσε ως υπουργός εσωτερικών σε συνέντευξη του στο περιοδικό Der Spiegel ότι η Ελλάδα πρέπει να φύγει από το Ευρώ, θεωρώντας ότι αυτό θα βελτίωνε την ανταγωνιστικότητα της.

## Παραπομπές
# Τραγούδι

**Τραγούδι** ονομάζεται η μουσική σύνθεση που περιλαμβάνει την ανθρώπινη μελωδική φωνή, συνήθως συνοδευόμενη από μουσικά όργανα, η οποία εκτελεί στίχους. Το τραγούδι εκτελείται σε προκαθορισμένες νότες και με συγκεκριμένη μελωδία, από ένα, δύο (ντουέτο), τρία (τρίο) ή περισσότερα (συγκρότημα ή χορωδία) άτομα, που ονομάζονται τραγουδιστές ή τραγουδίστριες.

Οι στίχοι των τραγουδιών είναι συνήθως ποιητικής μορφής, με ομοιοκαταληξία ή και χωρίς, σε πρόζα. Θεματολογικά, μπορεί να σχετίζονται με τα συναισθήματα (κυρίως την αγάπη, τη θλίψη και τον θυμό), την κοινωνία, την πολιτική, και την θρησκεία.

Η κατηγοριοποίηση των τραγουδιών γίνεται με τη διάκριση των μουσικών ειδών. Άλλος τρόπος διαχωρισμού των τραγουδιών είναι αυτός της χρονολογικής προέλευσης, των μουσικών οργάνων, της στιχουργικής θεματολογίας και της μελωδίας που χρησιμοποιούνται, των συμμετεχόντων καλλιτεχνών και άλλα.

## Βλέπε επίσης

* Μουσική
* Μουσικό είδος
* Στίχος
* Ληντ, το τραγούδι στο πλαίσιο της λόγιας μουσικής
# Τάγμα των Τεχνών και των Γραμμάτων

| Τάγμα των Τεχνών και των Γραμμάτων |
| --- |
|  |
| Απονομή από το Υπουργείο Πολιτισμού της Γαλλίας |
| Τύπος | Τάγμα τιμής |
| Σύσταση | 2 Μαΐου 1957 (1957--5-02) |
| Απονομή για | Σημαντική συμβολή στον εμπλουτισμό της γαλλικής πολιτιστικής κληρονομιάς |
| Κατάσταση | Σε ισχύ |
|  Διοικητής  Αξιωματικός  Ιππότης |

Το **Τάγμα των Τεχνών και των Γραμμάτων** (γαλλικά: Ordre des Arts et des Lettres‎‎) είναι γαλλικό τάγμα τιμής, το οποίο ιδρύθηκε στις 2 Μαΐου του 1957 από το Υπουργείο Πολιτισμού. Σκοπός του είναι η αναγνώριση σημαντικής συμβολής στις τέχνες, στη λογοτεχνία ή στη διάδοση αυτών των πεδίων.

## Τάξεις

* **Commandeur** (Διοικητής) — μετάλλιο που φοριέται σε περιδέραιο, με έως είκοσι αποδέκτες ετησίως
* **Officier** (Αξιωματικός) — μετάλλιο που φοριέται σε κορδέλα με ροζέτα στο αριστερό στήθος, με έως εξήντα αποδέκτες ετησίως
* **Chevalier** (Ιππότης) — μετάλλιο που φοριέται σε κορδέλα στο αριστερό στήθος, με έως διακόσιους παραλήπτες ετησίως

## Παραπομπές

## Εξωτερικοί σύνδεσμοι

* «Nominations dans l'Ordre des Arts et Lettres». Ministry of Culture (France). 2007. Αρχειοθετήθηκε από το πρωτότυπο στις 10 Φεβρουαρίου 2009. Ανακτήθηκε στις 6 Φεβρουαρίου 2009.
# Σατιρικά σκίτσα του Μωάμεθ

Τα **σατιρικά σκίτσα του Μωάμεθ** έγιναν γνωστά από το γαλλικό σατιρικό περιοδικό *Charlie Hebdo* (Σαρλί Εμπντό).

Το περιοδικό έχει κατά καιρούς δημοσιεύσει αρκετά σκίτσα που σατιρίζουν τον προφήτη Μωάμεθ. Από τα πιο χαρακτηριστικά είναι αυτό όπου στο εξώφυλλο του περιοδικού απεικονίζεται ένας υπερορθόδοξος Εβραίος να σπρώχνει έναν μουσουλμάνο σε καροτσάκι, με τίτλο «Άθικτοι 2». Ανάμεσα στα σκίτσα υπάρχουν μερικά στα οποία ο Μωάμεθ απεικονίζεται γυμνός.
Τα σκίτσα δημοσίευσε για πρώτη φορά η καθημερινή δανέζικη εφημερίδα *Jyllands-Posten* (Γύλλαντ-Πόστεν).
Τον Ιανουάριο του 2013, το περιοδικό ανακοίνωσε πως πρόκειται να δημοσιεύσει καινούρια σκίτσα στο προσεχές διάστημα.

## Παραπομπές
# Τζεφ Μπεκ

| Τζεφ Μπεκ |
| --- |
|  |
| Γενικές πληροφορίες |
| Όνομα στη μητρική γλώσσα | Geoffrey Arnold Beck (Αγγλικά)  |
| Γέννηση | 24  Ιουνίου 1944 Wallington |
| Θάνατος | 10  Ιανουαρίου 2023 Wadhurst |
| Αιτία θανάτου | bacterial meningitis |
| Συνθήκες θανάτου | φυσικά αίτια |
| Τόπος ταφής | St Mary the Virgin Churchyard |
| Χώρα πολιτογράφησης | Ηνωμένο Βασίλειο |
| Εκπαίδευση και γλώσσες |
| Ομιλούμενες γλώσσες | Αγγλικά |
| Σπουδές | Wimbledon College of Arts |
| Πληροφορίες ασχολίας |
| Ιδιότητα | κιθαρίστας συνθέτης κιθαρίστας τζαζ τραγουδοποιός μουσικός παραγωγός μουσικός ηχογραφήσεων ροκ μουσικός ροκ τραγουδιστής μουσικός |
| Περίοδος ακμής | 1964 |
| Αξιώματα και βραβεύσεις |
| Βραβεύσεις | Grammy Award for Best Rock Instrumental Performance (31  Ιανουαρίου 2010) MOJO Awards Rock and Roll Hall of Fame (2009) |
| Ιστότοπος |
| www.jeffbeck.com |
|  Σχετικά πολυμέσα |
|

Ο **Τζέφρι Άρνολντ Μπεκ** (*Geoffrey Arnold Beck*, 24 Ιουνίου 1944 - 10 Ιανουαρίου 2023) ήταν Άγγλος κιθαρίστας. Έγινε γνωστός ως μέλος του ροκ συγκροτήματος *Yardbirds* και στη συνέχεια ίδρυσε και ήταν τραγουστής των γκρουπ *The Jeff Beck Group* και *Beck, Bogert & Appice*. Το 1975, μεταπήδησε σε ένα ορχηστρικό στυλ με έμφαση σε έναν καινοτόμο ήχο και οι κυκλοφορίες του κάλυπταν είδη και στυλ που κυμαίνονταν από μπλουζ ροκ, σκληρό ροκ, τζαζ fusion και ένα μείγμα κιθάρας-ροκ και ηλεκτρονικής .

## Παραπομπές
# Ίντι ροκ

Ίντι ροκ
(*Indie Rock*)| Καταγωγή | Εναλλακτική ροκ, Indie Pop, Ποστ πανκ, College rock |
| Τόπος γέννησης | Η.Β. και Η.Π.Α., τέλη 1970 με αρχές 1980 |
| Μουσικά όργανα | Κιθάρα, Μπάσο, Ντραμς, Πλήκτρα |
| Είδη |
| Alternative dance, Alternative R&B, Grindie, Indie folk, New rave |
| * π
* σ
* ε
 |

Η **ίντι ροκ** (**indie rock**) είναι ένα είδος της εναλλακτικής ροκ που έχει τις ρίζες της στις μουσικές σκηνές της δεκαετίας του 1980 στο Ηνωμένο Βασίλειο και στις Ηνωμένες Πολιτείες. Το όνομά του προέρχεται από την αγγλική λέξη independent που σημαίνει ανεξάρτητος. Αρχικά, ο όρος χρησιμοποιήθηκε για να περιγράψει τις ανεξάρτητες δισκογραφικές εταιρίες και μουσικές παραγωγές της εναλλακτικής ροκ. Στα μέσα της δεκαετίας του 1980, ο όρος "ίντι" ή "ίντι ποπ" άρχισε να χρησιμοποιείται για να περιγράψει την μουσική που παράγεται κάτω από τις ταμπέλες "πανκ" και "ποστ-πανκ". Ορισμένες σημαντικές ίντι ροκ δισκογραφικές εταιρείες ιδρύθηκαν κατά τη διάρκεια της δεκαετίας του 1980.

Καθώς Grunge και πανκ μπάντες των Ηνωμένων Πολιτειών, και αργότερα Μπριτ ποπ μπάντες του Ηνωμένου Βασιλείου, εμφανίστηκαν στην καθιερωμένη μουσική σκηνή της δεκαετίας του 1990, αναγνωρίστηκαν εκείνα τα συγκροτήματα που διατηρούσαν μια outsider και underground οπτική. Ο όρος ίντι ροκ συνδέθηκε με μπάντες και είδη που παρέμειναν αφοσιωμένοι στον αρχικό τους ανεξάρτητο χαρακτήρα Μέχρι τα τέλη της δεκαετίας του 1990, η ίντι ροκ ανέπτυξε επί μέρους και σχετικά είδη μουσικής όπως lo-fi, noise pop, emo, slowcore, post-rock και math-rock.

Τη δεκαετία του 2000, ως αποτέλεσμα των αλλαγών που συνέβησαν στην μουσική βιομηχανία αλλά και της σημαντικής ανάπτυξης του ίντερνετ, ορισμένα συγκροτήματα άρχισαν να απολαμβάνουν εμπορική επιτυχία, με αποτέλεσμα να προκύψουν αμφιβολίες για το πόσο είχε νόημα ο όρος "ίντι" που χαρακτηρίζει το συγκεκριμένο μουσικό είδος.

Το *Allmusic* χαρακτηρίζει το ίντι ροκ ως ένα είδος που συμπεριλαμβάνει "μια σειρά ποικίλων προσεγγίσεων που δεν είναι συμβατές με τα κυρίαρχα μουσικά στιλ". Εκπροσωπώντας κάτι περισσότερο από ένα μουσικό είδος, το κίνημα του ίντι ροκ περιλαμβάνει ένα ευρύ φάσμα μουσικών κατηγοριών, από πιο σκληροπυρηνικές, επηρεασμένες από τις grunge μπάντες, πειραματικά συγκροτήματα όπως οι Pavement μέχρι punk-folk καλλιτέχνες όπως η Ani DiFranco. Στην πραγματικότητα υπάρχει μια ατελείωτη λίστα ειδών και υποκατηγοριών του ίντι ροκ. Πολλές χώρες έχουν αναπτύξει μια εκτενή τοπική ίντι σκηνή, η οποία ακμάζει με τη βοήθεια συγκροτημάτων με επαρκή αναγνωρισιμότητα για να "επιβιώσουν" στην αντίστοιχη χώρα, αλλά ουσιαστικά άγνωστα αλλού. Ωστόσο υπάρχουν, ακόμα, ίντι μπάντες που ξεκινούν την πορεία τους σε τοπικό επίπεδο, αλλά η αναγνωρισιμότητα τους επεκτείνεται σε διεθνείς σκηνές.

Το ίντι ροκ έχει χαρακτηριστεί ως μια αντίδραση στην "αρσενική" κουλτούρα που καλλιεργήθηκε στο εναλλακτικό ροκ, ιδίως μετά την επιτυχία των Nirvana. Το ίντι ροκ διακρίνεται για τον μεγάλο αριθμό γυναικών καλλιτεχνών σε σύγκριση με τα προκάτοχα είδη της ροκ.

## Παραπομπές
# 20ός αιώνας

Ο **20ός αιώνας** άρχισε την 1η Ιανουαρίου 1901 και τελείωσε στις 31 Δεκεμβρίου του 2000. Ο 20ός αιώνας μαζί με τον 21ο αιώνα κατατάσσεται από τους ιστορικούς στη Σύγχρονη Ιστορία. Χαρακτηρίζεται από τον Πρώτο και το Δεύτερο Παγκόσμιο Πόλεμο στο πρώτο μισό του, καθώς και από τον Ψυχρό Πόλεμο κατά το μεγαλύτερο μέρος του δεύτερου μισού.

## Γεγονότα

* Πόλεμος των Μπόερς
* Α΄ Παγκόσμιος Πόλεμος
* Ρωσική Επανάσταση
* Ισπανικός Εμφύλιος
* Πόλεμος της Μαντσουρίας
* Β΄ Παγκόσμιος Πόλεμος
* Ολοκαύτωμα
* Πόλεμος της Αλγερίας
* Πόλεμος της Ινδοκίνας
* Πόλεμος της Κορέας
* Πόλεμος του Βιετνάμ
* Αραβοϊσραηλινή σύγκρουση
* Κατάκτηση της Σελήνης
* Πόλεμος του Κόλπου
* Πόλεμος της Βοσνίας

## Σημαντικά πρόσωπα

* Άλμπερτ Αϊνστάιν
* Ζαν Πωλ Σαρτρ
* Τζον φον Νόιμαν
* Ντάβιντ Χίλμπερτ
* Τζέιμς Γουάτσον
* Φράνσις Κρικ
* Άλαν Τούρινγκ
* Κλόντ Σάνον
* Τιμ Μπέρνερς Λι
* Μαχάτμα Γκάντι
* Νάσερ
* Σαντάμ Χουσεΐν
* Αδόλφος Χίτλερ
* Ιωσήφ Στάλιν
* Βλαντιμίρ Λένιν
* Μπενίτο Μουσολίνι
* Φρανθίσκο Φράνκο
* Φιντέλ Κάστρο
* Νέλσον Μαντέλα
* Ουίνστον Τσώρτσιλ
* Κλέμεντ Άττλη
* Μάργκαρετ Θάτσερ
* Τάγκε Ερλάντερ
* Ρόναλντ Ρήγκαν
* Φραγκλίνος Ρούζβελτ
* Τζον Φιτζέραλντ Κένεντι
* Γούντροου Ουίλσον
* Νικίτα Χρουστσόφ
* Λεονίντ Μπρέζνιεφ
* Μιχαήλ Γκορμπατσώφ
* Γιόσιπ Μπρόζ Τίτο
* Αλέξαντερ Ντουμπτσέκ
* Σαρλ ντε Γκώλ
* Κόνραντ Αντενάουερ
* Βίλλυ Μπράντ
* Πάπας Ιωάννης ΚΓ΄
* Πάπας Ιωάννης Παύλος Β΄
* Πάπας Πίος ΙΒ΄
* Πάμπλο Πικάσο
* Έλβις Πρίσλεϊ
* Τζόν Λένον
* Πώλ Μακάρτνει
* Μάικλ Τζάκσον
* Μαντόνα
* Κερτ Κομπέιν
* Βασίλισσα Ελισάβετ Β'
* Έρικ Χομπσμπάουμ

## Εφευρέσεις, ανακαλύψεις και επιτεύγματα

* Αντιβιοτικά
* Αεροπλάνο
* Γραμμή παραγωγής
* Ραδιόφωνο
* Ραντάρ
* Τηλεόραση
* Υπολογιστής
* Θεωρία της σχετικότητας
* Ατομική ενέργεια
* Τρανζίστορ
* Ολοκληρωμένο κύκλωμα
* DNA
* Λέιζερ
* Ίντερνετ
* Κλωνοποίηση

## Χρονιές

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Δεκαετία 1900 | *1900* | 1901 | 1902 | 1903 | 1904 | 1905 | 1906 | 1907 | 1908 | 1909 |
| Δεκαετία 1910 | 1910 | 1911 | 1912 | 1913 | 1914 | 1915 | 1916 | 1917 | 1918 | 1919 |
| Δεκαετία 1920 | 1920 | 1921 | 1922 | 1923 | 1924 | 1925 | 1926 | 1927 | 1928 | 1929 |
| Δεκαετία 1930 | 1930 | 1931 | 1932 | 1933 | 1934 | 1935 | 1936 | 1937 | 1938 | 1939 |
| Δεκαετία 1940 | 1940 | 1941 | 1942 | 1943 | 1944 | 1945 | 1946 | 1947 | 1948 | 1949 |
| Δεκαετία 1950 | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| Δεκαετία 1960 | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| Δεκαετία 1970 | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| Δεκαετία 1980 | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| Δεκαετία 1990 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |

## Εξωτερικοί σύνδεσμοι

* Πολυμέσα σχετικά με το θέμα  20ός αιώνας στο Wikimedia Commons